open-index/open-wikipedia-markdown huggingface dataset:
இந்து சமய நூல்களின் பட்டியல்

இக்கட்டுரை இந்து சமய நூல்களின் பட்டியல் கட்டுரையாகும்.
# வேதங்கள்
# பகவத் கீதை
# மகாபாரதம்
# இராமாயணம்
# உபநிடதங்கள்
# பிரம்ம சூத்திரம்
# உத்தவ கீதை
# புராணங்கள்
# மனுதரும சாத்திரம்
#
# நாலாயிர திவ்வியப் பிரபந்தம்
# பெரிய புராணம்
# தேவாரம்
# திருவாசகம்
# அரிகரதாரதம்மியம் 
# அற்புதத்திருவந்தாதி 
#
# ஆளுடைய பிள்ளையார் திருக்கலம்பகம் 
# ஆளுடைய பிள்ளையார் திருச்சண்பை விருத்தம் 
# ஆளுடைய பிள்ளையார் திருத்தொகை 
# ஆளுடைய பிள்ளையார் திருமும்மணிக்கோவை 
# ஆளுடைய பிள்ளையார் திருவந்தாதி 
# ஆளுடைய பிள்ளையார் திருவுலாமாலை 
# இட்டலிங்க அபிடேகமாலை 
# இரட்டைமணி மாலை 
# இருபா இருபது 
# ஈச்வர குரு த்யானங்கள் 
# உண்மைநெறி விளக்கம் 
# உண்மை விளக்கம் 
# ஊத்துக்காடு வேங்கடசுப்பையரின் ஸப்த ரத்னம் 
# ஏசு மத நிராகரணம் 
# கச்சித் திருவேகம்பர் ஆனந்தக் களிப்பு 
# கச்சி ஆனந்த ருத்ரேசர் பதிகம் 
# கந்த புராணம் 
# கம்ப இராமாயணம்
# கயிலைபாதி காளத்திபாதி அந்தாதி 
# காசிக் கலம்பகம் 
# காஞ்சிப் புராணம் 
# கார் எட்டு 
# குறுங்கழி நெடில் 
# கைத்தல மாலை 
# கைலைக் கலம்பகம் (குமரகுருபரர்)
# கொடிக்கவி 
# கோபப் பிரசாதம் 
# கோயில் திருப்பண்ணியர் விருத்தம் 
# கோயில் நான்மணிமாலை 
# சங்கற்ப நிராகரணம்
# சித்தாந்த சாத்திரம் 
# சித்தாந்த சிகாமணி 
# சிதம்பர செய்யுட் கோவை 
# சிதம்பர மும்மணிக் கோவை 
# சிவஞான சித்தியார் 
# சிவஞான பாடியம் 
# சிவஞான போதம் 
# சிவதத்துவ விவேகம் 
# சிவநாம மகிமை 
# சிவப்பிரகாசம் 
# சிவபர ஸ்லோகங்கள் 
# சிவபூசை விளக்கம் (நூல்)
# சிவபெருமான் திருஅந்தாதி 
# சிவபெருமான் திருஇரட்டை மணிமாலை 
# சிவபெருமான் மும்மணிக்கோவை 
# சிவபோக சாரம் 
# சிவார்ச்சனா சந்திரிகை 
# சுருதி ஸுக்தி மாலை 
# சேத்திர வெண்பா 
# பன்னிரு திருமுறைகள் 
# சைவ சித்தாந்த சாத்திரங்கள் 
# சொக்கநாத கலித்துறை 
# சொக்கநாத வெண்பா 
# சோடசகலாப் பிராத சட்கம் 
#
# தசகாரியம் 
# தருமபுர ஆதீன பரம்பரை 
# திருஈங்கோய்மலை எழுபது 
# திருக்கண்ணப்ப தேவர் திருமறம் 
# திருக்கழுமல மும்மணிக்கோவை 
# திருக்களிற்றுப்படியார் 
#
# திருக்கைலாய ஞானஉலா /  ஆதி உலா 
# திருத்தொண்டர்மாலை 
# திருத்தொண்டர் திருநாமக்கோவை 
# திருத்தொண்டர் திருவந்தாதி 
# திருத்தொண்டர் புராண சாரம் 
# திருநாரையூர் விநாயகர் திருஇரட்டை மணிமாலை 
# திருநாவுக்கரசர் திருஏகாதசமாலை 
# திருப்பதிக் கோவை 
# திருப்பதிகக் கோவை 
# திருப்பல்லாண்டு  
# திருமந்திரம் 
# திருமுகப் பாசுரம் 
# திருமுருகாற்றுப்படை 
# திருமுறைத் தொடர் 
# திருமுறை கண்ட புராணம் 
# திருவருட்பயன் 
# திருவலஞ்சுழி மும்மணிக்கோவை 
# திருவாரூர் நான்மணி மாலை 
# திருவாரூர் மும்மணிக்கோவை 
# திருவாலங்காட்டுத் திருப்பதிகம் 
# திருவிசைப்பா 
# திருவிடைமருதூர் மும்மணிக்கோவை 
# திருவிரட்டை மணிமாலை 
# திருவிளையாடற் புராணம்
# திருவுந்தியார் 
# திருவுந்தியார் (மாணிக்க வாசகர்) 
# திருவுந்தியார் 
# திருவேகம்பமுடையார் திருவந்தாதி 
# திருவொற்றியூர் ஒருபா ஒருபது 
# நடராசபத்து 
# நிரஞ்சன மாலை 
# நீலகண்டசிவன் பாடல்கள் 
# நெஞ்சு விடு தூது 
# நெடுங்கழி நெடில் 
# பஞ்சரத்ன சுலோகங்கள் 
# பண்டார சாத்திரம் 
# பரப்ரம்ம தச சுலோகீ 
# பழமலை அந்தாதி 
# பன்னிரண்டாம் திருமுறை 
# பிக்ஷாடன நவமணி மாலை 
# பிரபந்தத்திரட்டு 
# பிரபுலிங்க லீலை 
# பெருந்தேவபாணி 
# பொன்வண்ணத்தந்தாதி 
# போற்றித்திருக்கலிவெண்பா 
# போற்றிப் பஃறொடை 
#
# மதுரைக் கோவை 
# மதுரை மாலை 
# முத்தி நிச்சயம் 
# முத்துத்தாண்டவர் பாடல்கள் 
# மூத்த நாயனார் திருஇரட்டை மணிமாலை 
# மூத்த பிள்ளையார் திருமும்மணிக்கோவை 
# மெய்கண்ட சாத்திரங்கள் 
# வினா வெண்பா

## மேற்கோள்கள்

பகுப்பு:இந்து சமய பட்டியல் கட்டுரைகள்
நெல்லை புத்தகத் திருவிழா

**நெல்லை புத்தகத் திருவிழா **  என்பது தமிழ்நாட்டின் திருநெல்வேலியில் பாளையங்கோட்டை  வ.உ.சி. மைதானத்தில்  நடத்தப்பெறும் ஓர் புத்தகக் கண்காட்சியாகும். திருநெல்வேலி மாவட்ட நிர்வாகம், புத்தகப் பதிப்பாளர் மற்றும் வெளியீட்டாளர்கள்  சங்கம், நேஷனல் புக் டிரஸ்ட் இணைந்த தமிழ் வளர்ச்சிப் பண்பாட்டு மையம்  ஆகியவை இணைந்து இப்புத்தகத் திருவிழாவை நடத்துகிறது. இப்புத்தகக் கண்காட்சியில் தமிழ்நாட்டிலுள்ள பல்வேறு புத்தக வெளியீட்டாளர்கள் மற்றும் விற்பனையாளர்களுடன், இந்தியாவின் முக்கிய பதிப்பகங்கள் சிலவும் கலந்து கொள்கின்றன. இப்புத்தகக் கண்காட்சி **நெல்லை புத்தகக் கண்காட்சி** எனும் பெயரிலும் அழைக்கப்படுகிறது. 

## கண்காட்சி அரங்குகள்
இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படுகின்றன. இந்தக் கடைகளில் புத்தகங்கள் விற்பனைக்காக காட்சிப்படுத்தப்படுகின்றன. பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 10 மணி வரை செயல்படுகிறது.

## சிறப்பு சொற்பொழிவுகள்
இக்கண்காட்சியில் மாலை 5. 00 மணிக்கு தமிழறிஞர்கள், எழுத்தாளர்கள் சிலர் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் உள்ளிட்ட கலை நிகழ்ச்சிகள் போன்றவையும் இடம் பெறுகின்றன.

## கண்காட்சிகள்

* 2013 ஆம் ஆண்டில் **நெல்லை புத்தகத் திருவிழா** ஜூன் 14 முதல் ஜூன் 23 வரை பத்து நாட்கள் நடைபெற்றது.
* 2014 ஆம் ஆண்டில் **நெல்லை புத்தகத் திருவிழா** ஜூலை 18 முதல் ஜூலை 27 வரை பத்து நாட்கள் நடைபெற்றது.

## வெளி இணைப்புகள்
*நெல்லை புத்தகத் திருவிழா 14-ல் தொடக்கம்அரங்குகள் அமைக்கும் பணி: ஆட்சியர் ஆய்வு (தினமணி)

## மேற்கோள்கள்

பகுப்பு:தமிழ்நாட்டில் புத்தகக் கண்காட்சிகள்
இந்து மதம் எங்கே போகிறது (நூல்)

thumb|150px|இந்து மதம் எங்கே போகிறது-நூல் அட்டை
**இந்து மதம் எங்கே போகிறது** என்பது அக்னிஹோத்திரம் இராமானுச தாத்தாச்சாரியார் என்பவரால் எழுதப்பெற்ற நூலாகும்.  இந்நூலில் இந்து மதம் தோற்றம் மற்றும் அதன் தத்துவ வளர்ச்சி, இந்து சமய பெரியோர்களைப் பற்றி விவரிக்கப்பெற்றுள்ளது.  இந்த நூலை நக்கீரன் பதிப்பகம் வெளியிட்டுள்ளது.

இப்புத்தகத்தின் இரண்டாவது பாகம் சடங்குகளின் கதை என்று வெளிவந்துள்ளது. 

## காண்க

## ஆதாரம்
 

## வெளி இணைப்புகள்
இணையத்தில் புத்தகத்தின் பகுதிகள் - தாத்தாச்சாரியார் வலைதளம்

பகுப்பு:இந்து சமய நூல்கள்
வல்பெய்ரசோவ்

**வல்பெய்ரசோவ்** என்பது சிலி நாட்டின் மூன்றாவது  பெரிய  நகரம் ஆகும். மேலும் தென்பசுபிக் பகுதியின் முக்கிய கலாச்சார நகரமும் இதுவே ஆகும். சந்தியாகோ தான் சிலியின் தலைநகரம் என்ற போதும், சிலியின் தேசிய காங்கிரசு, மீன்வளத்துறை அமைச்சகம், இராணுவ அமைச்சகம் ஆகியவற்றின் கூட்டங்கள் இங்கு தான் கூடுகின்றன.

பகுப்பு:சிலி
நூக்

**நூக்** (கொட்தப் ) என்பது கிரீன்லாந்தின் தலைநகரமும் பெரிய நகரமும் ஆகும். அத்துடன் நாட்டின் கலாச்சார, பொருளாதார மையமும் இதுவே ஆகும். இதன் மக்கட்தொகை ஏறத்தாழ 15,000மே ஆகும். ஆதலால் இது உலகில் மக்கட்தொகை குறைந்த தலைநகரங்களில்  ஒன்றாகும்.  இதற்கு அருகிலுள்ள பேரிய நகரங்களாவன, கனடாவில்லுள்ள இக்காலுயிட், செயின்ட் ஜான்ஸ் போன்றவயும் அயர்லாந்து இல் உள்ள ரெய்க்யவிக்கும் ஆகும். 2013 ஆம் ஆண்டு சனவரி 01 ஆம் திகதியன்று நூக்கின் சனத்தொகை 16, 454 ஆகும். நூக் எனும் சொல்லுக்கு கிரீன்லாந்து மொழியில் *கடலில் ஊடுருவும் நிலமுனை* (cape) எனப்படுகின்றது.

## மேற்கோள்கள்

## வெளி இணைப்புகள்

பகுப்பு:கிரீன்லாந்து
பகுப்பு:ஐரோப்பியத் தலைநகரங்கள்
பகுப்பு:வட அமெரிக்கத் தலைநகரங்கள்
வேங்கிக்கால்

**வேங்கிக்கால்** தமிழ்நாட்டில் திருவண்ணாமலை மாவட்டம், திருவண்ணாமலை வட்டம், திருவண்ணாமலை ஊராட்சி ஒன்றியம்,  வேங்கிக்கால் ஊராட்சியில் உள்ள ஒரு கிராமம் ஆகும். திருவண்ணாமலை வடக்கு ஊராட்சி ஒன்றியத்தைச் சேர்ந்த கணக்கெடுப்பில் உள்ள நகரம் ஆகும்.வேங்கிக்காலில் அரசு திருவண்ணாமலை மருத்துவக் கல்லூரி மற்றும் மாவட்ட ஆட்சியர் அலுவலகம் உள்ளது. இப்பகுதி திருவண்ணாமலை சட்டமன்றத் தொகுதிக்கு உட்பட்டதாகும்.

## மேற்கோள்கள்

பகுப்பு:திருவண்ணாமலை நகர விரிவாக்கப் பகுதிகள்
பகுப்பு:திருவண்ணாமலை மாவட்டத்திலுள்ள கிராமங்கள்
திருமுருகாற்றுப்படை உரைநூல்கள்

திருமுருகாற்றுப்படை நூலுக்கு எழுதப்பட்டுள்ள பழமையான உரைநூல்கள்
* திருமுருகாற்றுப்படை பழைய உரை - 13 ஆம் நூற்றாண்டு
* திருமுருகாற்றுப்படை பரிமேலழகர் உரை - 13 ஆம் நூற்றாண்டு
* திருமுருகாற்றுப்படை பரிதியார் உரை - 15 ஆம் நூற்றாண்டு
ஆவூர் (திருவண்ணாமலை)

::இதே பெயரைக் கொண்ட பிற ஊர்களைப் பற்றி அறிய, ஆவூர் என்ற பக்கத்தைப் பார்க்கவும்.

**ஆவூர்** திருவண்ணாமலை மாவட்டம், திருவண்ணாமலை வட்டத்துக்குட்பட்ட வருவாய் கிராமம்.. இவ்வூர் திருவண்ணாமலை நகருக்கு தென் கிழக்கே 10 கல் தொலைவில் உள்ளது. மேலும் வேட்டவலத்திற்கு முன்னதாக அமைந்து இருக்கிறது. வேட்டவலம் வரை நீட்டிக்கப்பட்டுள்ள "திருவண்ணாமலை நகர விரிவாக்கம்" திட்டத்திற்குள்ளே வருகிறது. 
## மேற்கோள்கள்

பகுப்பு:திருவண்ணாமலை நகர விரிவாக்கப் பகுதிகள்
பகுப்பு:திருவண்ணாமலை மாவட்டத்திலுள்ள கிராமங்கள்
ஆடையூர்

**ஆடையூர்** திருவண்ணாமலை மாவட்டம், திருவண்ணாமலை வட்டத்துக்கு உட்பட்ட வருவாய் கிராமம் ஆகும்.. இவ்வூர் திருவண்ணாமலை நகருக்கு வடமேற்கே ஒரு கல் தொலைவில் அமைந்துள்ளது. இப்பகுதி திருவண்ணாமலை சட்டமன்றத் தொகுதிக்கு உட்பட்டதாகும்.

## மேற்கோள்கள்

பகுப்பு:திருவண்ணாமலை நகர விரிவாக்கப் பகுதிகள்
பகுப்பு:திருவண்ணாமலை மாவட்டத்திலுள்ள கிராமங்கள்
துரிஞ்சாபுரம்

**துரிஞ்சாபுரம்**,  தமிழ்நாட்டின் திருவண்ணாமலை மாவட்டம், துரிஞ்சாபுரம் ஊராட்சி ஒன்றியம், துரிஞ்சாபுரம் ஊராட்சியில் அமைந்த ஒரு கிராம ஊராட்சி ஆகும். மேலும் இங்கு துரிஞ்சாபுரம்  ஊராட்சி ஒன்றியத்தின் வட்டார வளர்ச்சி அலுவலகம் இயங்குகிறது. இவ்வூர் கலசப்பாக்கத்திற்கு தென் கிழக்கில் 5 கல் தொலைவில் உள்ளது. இங்கு ஒரு தொடருந்து நிலையம் உள்ளது .

## மேற்கோள்கள்

*Rural - Tiruvannamalai District;Tiruvannamalai Taluk;Thurinjapuram Village, census2001  	

## வெளி இணைப்புகள்
*Outlays & Outcomes during Financial Year 2012-2013

பகுப்பு:திருவண்ணாமலை மாவட்டத்திலுள்ள கிராமங்கள்
திருமுருகாற்றுப்படை பரிமேலழகர் உரை

பரிமேலழகர் 13 ஆம் நூற்றாண்டில் வாழ்ந்தவர். இவர் திருக்குறள், பரிபாடல் ஆகிய நூல்களுக்கு உரை எழுதியுள்ளார். **திருமுருகாற்றுப்படை பரிமேலழகர் உரை** என்னும் பெயரில் ஒரு நூல் வெளிவந்துள்ளது.  இந்த நூலைத் திருப்பனந்தாள் காசி மடம் வெளியிட்டுள்ளது. பரிமேலழகர் வைணவர் ஆதலால் திருமுருகாற்றுப்படைக்கு நச்சினார்க்கினியர் உரையே சிறந்தது என்னும் குறிப்பு அதில் உள்ளது. 

திருக்குறள் பொதுநூல் ஆதலால் உரை செய்தார். பரிபாடலில் திருமாலைப் பற்றிய பாடல்கள் உள்ளன. அதனால் அதற்கு உரை செய்தார். எனவே பரிபாடலில் உள்ள வைகை, மதுரை, செவ்வேள் பற்றிய பாடல்களுக்கும் உரை செய்ய வேண்டியதாயிற்று. திருமுருகாற்றுப்படை முருகனைப் பற்றி மட்டுமே பாடும் தனி நூல். எனவே இதற்கு இவர் உரை செய்திருக்க மாட்டார் என்னும் கருத்து நிலவிவருகிறது. 

பரிபாடலில் முருகனைப் பற்றிய பாடல்களுக்கு உரை கண்ட பரிமேலழகர் அவன்பால் ஈடுபாடு கொண்டு திருமுருகாற்றுப்படைக்கு உரை எழுதினார் எனக் கொள்வாரும் உளர். 

:அரிமேல் அழகுறூஉம் அன்பு அமை நெஞ்சப்
:பரிமேலழகன் பகர்ந்தான் - விரிவுரை மூ
:தக்கீரிஞ் ஞான்று  தனி முருகாற்றுப்படையாம்
:நக்கீரன் நல்ல கவிக்கு. 
இது இவரது உரையில் காணப்படும் சிறப்புப் பாயிரம்

உரைப்பாங்கு
:இவரது உரையில் உபநிடதம், கல்லாடம் என்னும் சைவ நூல், முதலானவை குறிப்பிடப்படுகின்றன. 
:சுப்பிரமணியன் என்னும் சொல்லைக் கையாளுகிறார்.
:'நால் வேறு இயற்கை' எனத் திருமுருகாற்றுப்படையில் வரும் தொடருக்கு சாலோகம், சாமீபம், சாரூபம், சாயுச்சயம் என்பனவற்றைக் காட்டி விளக்குகிறார். 
எனினும் இவரது திருக்குறள் உரையோடு ஒப்புநோக்குகையில் இவ்வுரை அத்துணைச் சிறப்புடையதாக அமையவில்லை என அறிஞர்கள் கருதுகின்றனர். 
## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
சாமந்தி

**சாமந்தி** (*Tagetes*) என்பது சூரியகாந்தி குடும்பத்தைச் சேர்ந்த ஆண்டு அல்லது பல்லாண்டுத் தாவரம் ஆகும். இது 50 இனங்களை உள்ளடக்கிய ஒரு பேரினமாகும். இதை 1753 இல் கார்ல் லின்னேயஸ் விவரித்தார்.

## மேற்கோள்கள்

பகுப்பு:மலர்கள்
பகுப்பு:இருவித்திலைத் தாவரங்கள்
திருமுருகாற்றுப்படை பரிதியார் உரை

**திருமுருகாற்றுப்படை பரிதியார் உரை** 15 ஆம் நூற்றாண்டில் தோன்றிய நூல்.  திருமுருகாற்றுப்படைக்கு  நச்சினார்க்கினியர், பரிமேலழகர், உரையாசிரியர், கவிப்பெருமாள் , பரிதியார் முதலான பலர். ஒரு நூல் 'திருமுருகாற்றுப்படை உரைக்கொத்து' என்னும் பெயரில் வெளிவந்துள்ளது. வேலம்பாளையம் வித்துவான் வே. ரா. தெய்வசிகாமணிக் கவுண்டருக்குக் கிடைத்த ஏட்டின் துணை கொண்டு காசிமடத்தார் இதனை வெளியிட்டுள்ளனர். 

இதில் காணப்படும் பரிதியார் உரையின் நடையையும், தன்மையையும் நோக்கும்போது இந்த உரை திருக்குறளுக்கு உரை எழுதிய பரிதியார் எழுதிய உரையே எனக் கொள்வதற்குத் தடை ஏதும் இல்லை. பரிதியாரின் திருமுருகாற்றுப்படை உரை நூலில் உள்ள சிறப்புப் பாயிரம்
நக்கீரர் செய்த நன் முருகாற்றுப்படைக்குத்
தக்க உரை சொன்ன தகுதியான் - மிக்கு உலகில்
பன்னூல் அறிந்த பரிதி மறைப் புலவன்
தொன்னூல் அறிவால் துணிந்து. 
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
ஒரே ஏற்பளவுக் கோடுகள்

**ஒரே ஏற்பளவுக் கோடுகள்** (*ISODOSE CURVES* ) என்பன மாதிரிப் பொருளில் (Phantom) அளவீடுகளை எடுக்கும்போது ஒரே ஏற்பளவு கொண்ட புள்ளிகளை இணைத்து பெறப்படும் கோடுகளாகும். ஒவ்வொரு கதிர் புலத்திற்கும் தனித்தனியாக ஒரே ஏற்பளவுக் கோடுகள் உள்ளன. இவை ஒரே ஏற்பளவு அட்டவணைகள் (Isodose charts) எனப்படும். இவற்றின் துணையுடன் புற்றுத் திசுக்களில் ஏற்பளவினைக் கணிக்கமுடியும். இன்று இக்கோடுகளைப் பெற கதிர்வீச்சு புல ஆய்கருவி (Radiation field analyser ) உள்ளது.

## ஆதாரங்கள்
*பிஎஆர்சி கட்டுரைகள்.
## வெளி இணைப்புகள்
*Isodose curve 

பகுப்பு:கதிரியக்கம்
திருமுறை கண்ட புராணம்

**திருமுறை கண்ட புராணம்**   என்னும் நூல் 14 ஆம் நூற்றாண்டில் தோன்றியது. இந்த நூலை உமாபதி சிவாசாரியார் செய்தார் என்னும் கருத்து நெடுங்காலமாக நிலவிவருகிறது. இதனைச் சரி என ஏற்பதற்கோ, தவறு எனத் தள்ளுவதற்கோ போதிய சான்றுகள் இல்லை. 

இந்தப் புராணம் 46 பாடல்களைக் கொண்டுள்ளது. திருநாரையூரில் பிறந்த நம்பியாண்டார் நம்பி மன்னன் இராசராசன் வேண்டுகோளுக்கு இணங்கித் தில்லைச் சபையின் மேற்குப் பக்கத்தில் காப்பிடப்பட்டிருந்த திருமுறைகளை வெளிப்படுத்தி, இறைவன் கட்டளைப்படி அவற்றிற்குப் பண் வகுத்த வரலாற்றை இந்த நூல் கூறுகிறது. 

இந்த நூலின் கடைசிப் பாடல்
:சீராரும் திருமுறைகள் கண்ட திறப் பார்த்திபனாம்
:ஏராரும் இறைவனையும் எழில் ஆரும் நம்பியையும்
:ஆராத அன்பினுடன் அடிபணிந்து அங்கு அருள் விரவச்
:சோராத காதல் மிகும் திருத்தொண்டர் பதம் துதிப்பாம்.

## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
மந்திரத்திரையம்

**மந்திரத் திரையம்** (மந்திர திரயம்)     என்பது வைணவத்தின் மூன்று மந்திரங்களைக் குறிக்கும். பிள்ளை லோகம் சீயர், தொட்டாசிரியர் ஆகியோர் எழுதிய திருமந்திரார்த்த அரும்பத விளக்கம் என்னும் நூல் முதல் மந்திரத்தை விளக்குகிறது. மந்திரத் திரையத்தை **முமுட்சுகப்படி** என்பர். படி என்னும் சொல் வைணவத்தில் எழுத்தைக் குறிக்கும்.    மும் உள் சுகம் படி = திருமாலின் மூன்று உள்ளிருப்புகளில் சுகம் பெறும் எழுத்துக்கள் என்று பொருள்படுவது முமுட்சுகப்படி என்னும் தொடர். பிள்ளை உலகாசாரியார் 'முமுக்ஷுப்படி' , தத்வத்ரயம், ஸ்ரீ வசன பூஷணம் என்னும் மூன்று நூல்கள் எழுதியுள்ளார்.

## முதல் மந்திரம்
பெரிய திருமந்திரம் எனப் போற்றப்படும் 'ஓம் நமோ நாராயணாய' என்னும் மந்திரம். நாராயணன் ஆசிரியரும், மாணவரும் தானேயாக இருந்து இதனை ஓதினார் என்பர். திருமங்கை ஆழ்வார் இதனை "நலம் தரும் சொல்லை நான் கண்டுகொண்டேன் நாராயணா என்னும் நாமம்" எனப் பாடி மகிழ்கிறார். 
வாடினேன் வாடிவருந்தினேன் மனத்தால் பெருந்துயரிடும்பையில் பிறந்து, 
கூடினேன் கூடியிளையவர்த்தம்மோடு அவர்த்தரும் கலவியேகருதி,
ஓடினேன் ஓடியுய்வதோர்ப் பொருளால் உணர்வெனும் பெரும் பதம் திரிந்து,
நாடினேன் நாடி நான் கண்டுகொண்டேன் நாராயணா வென்னும் நாமம்.(நாலாயிர திவ்வியப் பிரபந்தம் 948)
## இரண்டாம் மந்திரம்
இது 'துவய' மந்திரம் எனப்படும். பாற்கடலில் பள்ளிகொண்டிருக்கும் ஸ்ரீமன் நாராயணன் சொல்ல அவரது நெஞ்சில் குடிகொண்டுள்ள திருமகள் கேட்டார்.  பகவானே அடைவிக்கிறவன் ,  அடையத் தக்கவன்  என்று சொல்லி நெறிவாசலைக் காட்டினான்.

## மூன்றாம் மந்திரம்
கண்ணனையே சரண்டையும் நினைவு மந்திரம் இது. இதனைக் கண்ணன் சொல்ல அருச்சுணன் கேட்டான்.  திருமழிசை ஆழ்வார் இதனை இவ்வாறு பாடுகிறார்.

இரந்து உரைப்பது உண்டு வாழி ஏமம் நீர் திறத்தமா, 
வரர் தரும் திருக் குறிப்பில் வைத்ததாகில் மன்னுசீர், 
பரந்தசிந்தை ஒன்றி நின்று நின்ன பாத பங்கயம், 
நிரந்தரம் நினைப்பதாக நீ நினைக்க வேண்டுமே.(நாலாயிர திவ்வியப் பிரபந்தம் 852)

கருத்த மனம் ஒன்றும் வேண்டா, 
கண்ணன் அல்லால் தெய்வம் இல்லை (நம்மாழ்வார்)
கண்ணன் கழல் இணை
நண்ணும் மனமுடையீர்
எண்ணும் திருநாமம்
திண்ணம் நாரணமே (நம்மாழ்வார்)

## அடிக்குறிப்பு

பகுப்பு:வைணவ சமயம்
அகழ்ப்போர்

**அகழ்ப்போர்** (*Battle of Trench*, அல்லது *Battle of the Confederates*) என்பது கிபி 627 ஆம் ஆண்டு (ஹிஜ்ரி 5) மதீனா நகர முஸ்லிம்கள் மீது அன்றைய யூதர்கள் உள்பட அனைத்து அரபுக் குலத்தாரும் ஒன்று திரண்டு வந்து தொடுத்த போர். அப்போது நகருக்குள் எதிரிகளை நுழைய விடாமல் தடுப்பதற்காக மதீனாவைச் சுற்றிலும் அகழ் ஒன்று தோண்டப்பட்டது. இதனாலேயே அது அகழ்ப்போர் என வழங்கப்படலாயிற்று. யூதர்களுடன் கைகோர்த்துக்கொண்டு அனைத்து அரபுக் குலத்தாரும் அணிதிரண்டு வந்ததால் அல்-அஹ்சாப் (கூட்டுப்படை) போர் என்றும் வழங்கப்படுகிறது.

கூட்டுப்படையில் ஏறத்தாழ 10,000 ஆண்கள் பங்குபற்றினர். இவர்களுடன் 600 குதிரைகள், சில ஒட்டகங்கள் பங்குபற்றின. இவர்களை எதிர்த்து 3,000 மதீனாக்கள் பங்குபற்றினர். கிபி 627 ஆம் ஆண்டு மார்ச் 31 இல் போர் ஆரம்பமானது.

## மேற்கோள்கள்

பகுப்பு:இசுலாமியப் போர்கள்
பகுப்பு:627
பகுப்பு:முகம்மது நபியின் போர்கள்
ஜிஸ்யா

இசுலாமியச் சட்டத்தில், **ஜிசியா வரி** (*jizya* அல்லது *jizyah* ) என்பது இசுலாமிய அரசின் கீழ் வாழ்ந்த முஸ்லிமல்லாத குடிமக்கள் மீது விதிக்கப்பட்ட வரியைக் குறிக்கும் அரபுச் சொல் ஆகும். இவ்விதம் வரி செலுத்திய முஸ்லிமல்லா ஒருவர் இசுலாமிய அரசின் கீழ் பாதுகாப்புப் பெற்று ஏனைய முஸ்லிம் குடிகளுக்குள்ள அனைத்து உரிமைகளும் பெறுவார். ஆனால், ஜிஸ்யா வழங்கிடும் ஒருவர் போர்களில் பங்கேற்க வேண்டியதில்லை. அதனால் அவர்கள் அமைதியாக வாழவும் முன்னேறவும் வழியேற்பட்டது. இந்த வரியைப் பெண்களும், ஏழைகளும், சிறார்களும் செலுத்த வேண்டியதில்லை. ஜிஸ்யா வரி செலுத்தியவர், நாட்டைப் பாதுகாக்கப் போர்ப்படையில் சேர்ந்து பணியாற்றினால், அவர் ஜிஸ்யா செலுத்த வேண்டியதில்லை. இந்த வரியைக் காப்புவரி என்றும் வழங்குவர்.

* இஸ்லாமிய நாட்டில் வாழும் இஸ்லாமியர்கள் அல்லாத மக்களைப் பாதுகாக்க அந்த மக்கள் `கிலாஃபத்' தலைவரிடம் செலுத்தும் வரியான `ஜிஸியா' வரியைச் செலுத்தவோ அல்லது நாட்டைவிட்டு வெளியேறவோ முடிவு செய்ய வேண்டும். விதிக்கப்பட்ட கெடு நாளுக்குப் பிறகு இதில் எந்த முடிவையும் தேர்வு செய்யவில்லையெனில், அவர்கள் எங்கள் வாளுக்கு இரையாக நேரிடும் என்று தெரிவிக்கப்பட்டுள்ளது.
* தற்போது இராக்கிலும் சாமிலும் இஸ்லாமிய அரசு இயக்கத்தினர் தங்கள் பிடித்து வைத்துள்ள ஈராக் நாட்டின் பகுதிகளில் வாழும் இசுலாமியர் அல்லாதவர்களிடமிருந்து மீண்டும் ஜிஸ்யா வரியை வசூலிக்கின்றனர்.

## மேற்கோள்கள்

## வெளி இணைப்புகள்
* மதம் மாறு, வரி செலுத்து அல்லது செத்துப்போ! - இராக்கில் மிரட்டும் ஐஎஸ்ஐஎஸ்

பகுப்பு:அரபு மொழிச் சொற்கள்
பகுப்பு:இசுலாமியச் சட்டம்
குருவிக்கரம்பை வேலு

**குருவிக்கரம்பை வேலு** (நவம்பர் 26, 1930 - மார்ச் 3, 2010) சுயமரியாதை இயக்கத் தலைவர்களில் ஒருவர். தீவிர நாத்திகர். குத்தூசி குருசாமி வாழ்க்கை வரலாற்றை எழுதியவர். சிந்து முதல் குமரி வரை, இதுதான் வேதம், இவர் தான் புத்தர், நாத்திகம் பேசும் சூத்திரச்சியே ஆகிய நூல்களையும் இன்னும் பல நூல்களையும் எழுதியவர்.                                                                                       இவர் 3-3-2010ல் இறந்தார். இவரது உடல் 4-3-2010 அன்று  சென்னை  ராமச்சந்திரா மருத்துவக் கல்லூரி மருத்துவமனையில்( மருத்துவக் கல்லூரி மாணவர்களின் ஆய்வுப் பணிக்காக)   அவருடைய குடும்பத்தினரால்  ஒப்படைக்கப்பட்டது.

பகுப்பு:தமிழக எழுத்தாளர்கள்
பகுப்பு:தமிழ் இறைமறுப்பாளர்கள்
பகுப்பு:1930 பிறப்புகள்
பகுப்பு:2010 இறப்புகள்
திருமுறைத் திரட்டு

மூவர் தேவாரப் பாடல்களை 'அடங்கன்முறை' என்பர். **திருமுறை** எனவும் சிறப்பு வகையால் இதனை வழங்குவர். இந்தத் திருமுறைப் பாடல்களிலிருந்து சில பாடல்களைத் தெரிந்தெடுத்துத் தொகுத்துத் **திருமுறைத் திரட்டு**  என்னும் பெயரில் வெளியிட்டுள்ளனர். இப்படி வெளிவந்த திரட்டுகளில் குறிப்பிடத் தக்கவை இரண்டு. முதலாவது திரட்டு உமாபதி சிவாசாரியர் திரட்டியது. மற்றொன்று 'அகத்தியர் திரட்டு' என்னும் பெயருடன் வெளிவந்துள்ளது. 

முதலாவது திருமுறைத் திரட்டு 99 திருப்பாசுரங்களைக் கொண்டது. இதில் சம்பந்தர் பாடல்கள் 26, அப்பர் பாடல்கள் 63, சுந்தரர் பாடல்கள் 10 தொகுக்கப்பட்டிள்ளன. 
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
களுவாஞ்சிக்குடி

**களுவாஞ்சிக்குடி** இலங்கையின் கிழக்கு மாகாணத்தில் அமைந்துள்ள ஒரு நகரம். மட்டக்களப்பு நகரில் இருந்து தென்கிழக்கில் 27 கி.மீ. தூரத்தில் உள்ளது. களுவாஞ்சிக்குடிப் பிரதேசத்தில் களுவாஞ்சிக்குடி தெற்கு, களுவாஞ்சிக்குடி வடக்கு, களுவாஞ்சிக்குடி வடக்கு 1 என 3 கிராம சேவையாளர் பிரிவுகள் காணப்படுகின்றன. இங்குள்ள மொத்த குடும்பங்களின் எண்ணிக்கை 1,814 ஆகும். களுவாஞ்சிக்குடிப் பிரதேசத்திற்கான அஞ்சல் குறியீட்டு இலக்கம் 32000 ஆகும்.

## வரலாறு
மாகோன் காலத்தில் மட்டக்களப்பில் இருந்த ஏழு குடிகளுள் ஒன்றாகிய கவுத்தன்குடி இங்கு குடியேறியதாக மட்டக்களப்புத் தமிழகம் குறிப்பிடுகின்றது.

## மேற்கோள்கள்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பகுப்பு:மட்டக்களப்பு மாவட்டம்
வாகரை

**வாகரை** மட்டக்களப்புக்கு தென்மேற்கில் 65 கி.மி. அமைந்துள்ள இடமாகும். தமிழர்கள் அதிகம் காணப்படும் இது கோறளைப் பற்று வடக்கு பிரதேச செயலாளர் பிரிவுக்கு உட்பட்டது. கிட்டத்தட்ட 21,000 பேர் வசிக்கின்றனர். இங்குள்ளோர் மீன்பிடி மற்றும் விவசாயம் செய்பவர்களாவர். 

## ஈழப் போர்
வாகரை தமிழீழ விடுதலைப் புலிகளுக்கு தந்திரோபாயமிக்க இடமாக விளங்கியது. 1985 இலிருந்து இப்பகுதி பாரிய சண்டைக்களமாகவும் அரச படைகள், இந்தியப்படைகள், விடுதலைப் புலிகள் என மாறிமாறி கைப்பற்றிக் கொள்ளும் இடமாகவும் இருந்து வந்தது. 2007 இல் விடுதலைப் புலிகள் சிறீலங்கா இராணுவத்தால் தோற்கடிக்கப்பட்டு வெளியேறினர்.

## இதனையும் பார்க்கக
*வாகரை குண்டுத்தாக்குதல்
*கஞ்சிகுடிச்சாறு

## உசாத்துணை

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பகுப்பு:மட்டக்களப்பு மாவட்டம்
வெல்லாவெளி

**வெல்லாவெளி** மட்டக்களப்பிலிருந்து தெற்கில் 30 கி.மி. தூரத்தில் அமைந்துள்ளது. வெல்லாவெளி 5 கிராமங்கள் 1155 சனத்தொகையுடன் காணப்படுகின்றது. இப்பகுதி ஆரம்பகால குடியிருப்புப் பகுதிகளில் ஒன்றாகும். இங்கு ஆரம்ப கால பிராமிச் சாசனங்களும், வாழ்விட தடயங்களும், பெருங்கற் பண்பாட்டுச் சின்னங்களும் காணப்படுகின்றன.

## இதனையும் பார்க்க
* வெல்லாவெளிப் பிராமிச் சாசனங்கள்

## உசாத்துணை

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பகுப்பு:மட்டக்களப்பு மாவட்டம்
கிரான்

**கிரான்**, மட்டக்களப்பு நகரத்தின் வடமேற்கே, 26 கி.மி தொலைவில் அமைந்துள்ளது. கிரான் கிழக்கு, கிரான் மேற்கு என இந்துக்களைப் பெரும்பான்மையாகக் கொண்ட இரண்டு கிராம சேவகர் பிரிவுகள் காணப்படுகின்றன. இக்கிராமத்தில் கிறிஸ்தவர்களும் உள்ளனர். இக்கிராமத்தின் வடக்கே "கும்புறுமூலை" யும் தெற்கே "கோரகல்லிமடு" வும் அமைந்துள்ளன. சனத்தொகை 5,200 ஆகும்.

## உசாத்துணை

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பகுப்பு:மட்டக்களப்பு மாவட்டம்
இந்த நாள் இனிய நாள் – முதல் தொகுதி (நூல்)

**இந்த நாள் இனிய நாள்** – ***முதல் தொகுதி*** என்னும் நூல் சுகி. சிவம் சன் தொலைக்காட்சியில் இந்த நாள் இனிய நாள் என்னும் தலைப்பில் கிழமைதோறும் சனியும் ஞாயிறும் ஆற்றிய சொற்பொழிவுத் தொடரில் இருந்து தேர்ந்தெடுக்கப்பட்ட 24 சொற்பொழிவுகளின் தொகுப்பு ஆகும்.

## காணிக்கை
இந்நூல் சுகி. சிவத்துக்குத் தந்தையும் எழுத்தாளராகவும் பேச்சாளராகவும் விளங்கிய அரசு அலுவலர் சுகி. சுப்பிரமணியத்துக்கு காணிக்கை ஆக்கப்பட்டு இருக்கிறது. 

## உள்ளடக்கம்
# முன்னுரை
# பதிப்புரை
# உயிர்களிடத்தில் அன்பு வேண்டும்
# உடம்பே கோயில் உணவே அமுதம்
# ரசித்து வாழ வேண்டும்
# இரட்டை அர்த்த வசனங்கள்
# ஒலியும் எலியும்
#  உங்கள் வீட்டுப் பிள்ளை
# பேசத் தெரிந்தால் பேசுங்கள்
# மறையக் கூடாத மனித நேயம்
# பசியா? பக்தியா?
# கடவுள் செய்த ஏற்பாடு
# ஒரு யோசனை சொல்லட்டுமா?
# பொய் சொல்லக் கூடாது தாத்தா
# தினம் தோறும் ஒரு யாகம்!
# கெட்டதைக் கேட்காதே!
# யோசியுங்கள், திட்டமிடுங்கள், வெற்றி பெறுங்கள்!
# பிரச்சினை தீர என்ன வழி?
# சாப்பிட்டுக் கொண்டே இளைப்பது எப்படி?
# சொல்லச் சொல்ல…
# அரசாளும் தகுதி யாருக்கு?
# ஆளுக்கொரு நியாயம்
# திறமைசாலிகளா? தேச விரோதிகளா?
# மாமிச மலர்கள்
# வைத்தியம் மீது பைத்தியம்
# சோம்பல் மிகக் கெடுதி பாப்பா

பகுப்பு:தன்முன்னேற்றத் தமிழ் நூல்கள்
பகுப்பு: 2006 தமிழ் நூல்கள்
பகுப்பு: சுகி. சிவம் நூல்கள்
பகுப்பு:இந்தியத் தமிழ் நூல்கள்
பகுப்பு:கவிதா வெளியீடு நூல்கள்
நினைப்பதும் நடப்பதும் (நூல்)

**நினைப்பதும் நடப்பதும்** என்னும் நூல் சுகி. சிவம் என்பவரால் சமயச்சீர்திருத்த நோக்கில் எழுதப்பட்ட 40 கட்டுரைகளின் தொகுப்பாகும்.  “மதத்தின் பெயரால் நடக்கும் மடத்தனத்தை  எதிர்க்கிறேன். மதங்களின் பகைமையை எதிர்த்து முடிவுகட்ட நினைக்கிறேன்.  ‘தமிழ் தெய்வ மொழி அல்ல’ என்பவர்களின் மண்டையில் குட்டி இருக்கிறேன்.  சமயப் பிரச்சாரம் என்ற பெயரில் உளறுபவர்களை வாய்மூட வைத்திருக்கிறேன்.  வீட்டில் இருந்து வெளியேறி ஆசிரமங்களுக்குப் போய்விட்டால் ஆன்மிகவாதியாகி விடலாம் என்று ஏமாறுகிற (ஏமாற்றுகிற) அசடுகளை நன்றாக அடையாளம் காட்டி இருக்கிறேன்.  ‘மதம் வேறு, ஆன்மிகம் வேறு’ என்று ஓங்கி உரைத்திருக்கிறேன். சில நேரம் புரட்சி, சில நேரம் மலர்ச்சி, சில நேரம் வளர்ச்சி, சில நேரம் பயிற்சி என்று புத்தகம் முழுவதும் விதவிதமான விஷயங்களை விதைத்திருக்கிறேன். என் பேனா முனை, ஒரு சிற்பியின் உளிபோல மேலான தனிமனிதனைச் செதுக்கவும் புதியதோர் உலகம் புதுக்கவும் எழுதுகிறது என்பதனை என் எல்லாப் புத்தகங்களையும் போல இந்தப் புத்தகமும் நிரூபிக்கும்.  கருமலை மீது ஜொலிக்கும் கார்த்திகை தீபம் போல காகிதமலை மீது வைத்த கருத்து தீபமே இந்நூல்” என இந்நூலைப் பற்றி அதன் பின்னட்டையில் சுகி. சிவம் அறிமுகம் செய்கிறார். 

## காணிக்கை
“காவியுடைக் காரல் மார்க்ஸ், திரும்பி வந்த திருவள்ளுவர். பட்டி மண்டபங்களைப் பதவி உயர்த்தி பல்கலைக் கழகப் பட்டறையாக்கிய பேச்சுலக பாரதி – என் சிந்தனைகளின் செவிலித்தாய் தவத்திரு குன்றக்குடி அடிகளாரின் தமிழ் சமூக அக்கறைக்கு இந்நூல் சமர்ப்பணம்” என்னும் உரையோடு இந்நூல் குன்றக்குடி ஆதினம் தெய்வசிகாமணி அடிகளாரின் தமிழ்ச் சமூக அக்கறைக்கு காணிக்கை ஆக்கப்பட்டு இருக்கிறது. 

## உள்ளடக்கம்
# என்னுரை
# நினைப்பதும் நடப்பதும்!
# உண்மையான ப்ரசாதம் எது?
# ஆதார தர்மம் என்ன?
# வார்த்தைகள் பலகீனமானவை
# உயர உயரப் போனாலும்
# பிரார்த்தனை என்றால்…?
# எந்தக் கல் … நல்ல கல்?
# கடவுளா? கட்சித் தலைவரா?
# வித்தியாசமான வேண்டுதல்கள்!
# பலசாலிகள் கொக்கரிப்பதில்லை!
# நமக்கு எப்போது ஞானம் வரும்?
# யாருமிக்க பயமேன்?
# மரணம் முற்றுப்புள்ளி அல்ல
# சர்வ லோகோ சுகினோ பவந்து
# அம்மையா? அப்பனா? அம்மையப்பனா?
# ஆன்மிக அசடுகள்
# எது பொய்? எது மெய்?
# கட்சி மாறாதே! கடவுளை மாற்றாதே!
# முன்னாள் முதல்வரா? எந்நாளும் முதல்வரா?
# வரலாமா? வேண்டாமா?
# நிஜமான தீபாவளி
# காலத்தைப் போற்றுவோம்
# காலமா? காலண்டரா?
# தமிழர் திருநாள்… இந்தியர் பெருநாள்!
# தீயே.. உனக்கு வணக்கம்!
# பிறருக்கு உதவலாமா?
# மனைவி அமைவதெல்லாம்
# புண்படுத்தாதே! பண்படுத்து!
# வேங்கடம் என்ன? வைகுந்தம் என்ன?
# உயர்வென்ன? தாழ்வென்ன?
# இரவல் ஆத்திகர்கள்
# அறிவு முக்கியமா? அன்பு முக்கியமா?
# இந்து – இஸ்லாம் சகோதரத்வம்!
# கடவுளும் கத்தரிக்காயும்
# வாழ்தல் ஒரு வழிபாடு
# மார்தட்டும் மடையர்கள்
# நான் ஒரு பாரத புத்ரன் (கிறித்துவ மதம் பற்றிய என் அனுபவங்கள்)
# இரண்டு பிச்சைக்காரர்கள்
# கொலை செய்யப்பட்ட கோயில்கள்
# சொப்பனம் தானோ!

பகுப்பு: 2004 தமிழ் நூல்கள்
பகுப்பு: சுகி. சிவம் நூல்கள்
பகுப்பு:கற்பகம் புத்தகாலய நூல்கள்
பகுப்பு:இந்தியத் தமிழ் நூல்கள்
மனிதனும் தெய்வமாகலாம் (நூல்)

**மனிதனும் தெய்வமாகலாம்** என்னும் நூல் சுகி. சிவம் என்பவரால் எழுதப்பட்ட 33  கட்டுரைகளின் தொகுப்பாகும்.   இக்கட்டுரைகள் தேவியின் பெண்மணி என்னும் இதழில் தொடராக வெளிவந்தவை.  கட்டுரைகளுக்குப் பொருத்தமாக அவ்விதழில் வரையப்பட்ட ஓவியங்கள் அனைத்தும் இந்நூலில் பயன்படுத்தப்பட்டு இருப்பது இந்நூலின் சிறப்பாகும்.  இந்நூல் மூன்று பிரிவாக உள்ளது.  உணர்ச்சி வசப்படும் மனிதன் விலங்கு. அவன் தன்னை  வென்றால் தெய்வம் என்று இலக்கிய இதிகாசங்களை மையப்படுத்தி முன்பகுதி அமைந்துள்ளது.  அடுத்து பகவத் கீதை கூறும், மனிதன் தெய்வமாகும் இரகசியங்களை அடையாளம் காட்டி உள்ளேன்.  தெய்வ சம்பத் எவை! அசுர சம்பத் எவை என்கிற கீதையின் கோட்பாட்டை மையப்படுத்தி மனிதன் தெய்வமாக முடியும் என்று புலப்படுத்தி இரண்டாம் பகுதி அமைந்துள்ளது.  மூன்றாவது பிரிவில் யோக சாத்திரங்களில் கூறப்படும்குண்டலினி, துரியம் எய்தும்போது மனிதன் கடவுளாகிறான் என்பதை மிகமிக எளிமையாக, விஞ்ஞானப்பூர்வமாக விளக்கப்பட்டு உள்ளது.  

## உள்ளடக்கம்
# என்னுரை
### பகுதி 1: இலக்கிய இதிகாசங்களின் பாதையில் மனிதனும் தெய்வமாகலாம்
# மனிதனும் தெய்வமாகலாம்
# நேற்று வரை நீ மனிதன்; இன்று முதல் நீ புனிதன்
# யார் தேவர்? யார் அசுரர்?
# ஆபத்து இல்லாத அளவுகோல்கள்
# மனம் என்னும் குரங்கு
# சிலையும் நான்; சிற்பியும் நான்
# நரக அசுரனும் சொர்க்க தேவனும்
# இறந்த காலத்தில் விலங்கு; எதிர்காலத்தில் தெய்வம்
# தேவ தூதனும் பாவ தூதனும்
# கட்டுப்பாடு என்பது கடவுளின் பாஷை!
# மனித மனமா? யுத்த களமா?

### பகுதி 2: கீதையின் பாதையில் மனிதனும் தெய்வமாகலாம்
# அச்சம் இன்மையே அமரத் தன்மை
# இறைநிலைக்கான இரண்டாவது படி!
#  ஞானமும் தானமும்
# வாத்து மடையர்களும் ஞான அன்னங்களும்
# பாவம் நீக்கும் தேவகுணங்கள்
# கோபம் கொடுத்த பாவம்
# அங்குசம் ஒன்று யானைகள் ஐந்து
# உயிர்கள் இடத்தில் அன்பு வேண்டும்
# அமைதி, பொறுமை, ஆனந்தம்!
# ஆன்மீக அசுரர்கள்
# சுகம்… சுகம் இல்லை சோகம்!  சோகம்!
# மன்னிப்போம் மறப்போம்!
# பொம்மையா…? உண்மையா…?
# பெறுப்பற்ற விலங்குகள்! பொறுப்பேற்ற தெய்வங்கள்!
# விஞ்ஞானம் விளக்கும் விலங்கு மனிதர்கள்

### பகுதி 3: யோக நெறியில் மனிதனும் தெய்வமாகலாம்
# ஓரறிவு முதல் ஆறறிவு வரை
# ஏழு பிறவியும் ஒரு துறவியும்
# ஆறாதாரம் - மூலாதாரம்
# தின்னப் பிறந்தவர்கள்
# நான் நான் என்று ஏன் மார்தட்டுகிறோம்
# மனிதனின் விழிப்புநிலை…!
# கடவுள்நிலையின் கடைசிப் படி

பகுப்பு: 2002 தமிழ் நூல்கள்
பகுப்பு: சுகி. சிவம் நூல்கள்
பகுப்பு:கவிதா வெளியீடு நூல்கள்
பகுப்பு:இந்தியத் தமிழ் நூல்கள்
ஒரு கணத்தின் பிரிவினை

கணிதத்தில் **ஒரு கணத்தின் பிரிவினை** (*partition of a set*) என்பது அக்கணத்தை ஒன்றுக்கொன்று மேற்படிதல் இல்லாத வெற்றில்லா சிறுசிறு உட்கணங்களாகப் பிரிப்பதாகும். இவ்வாறு பிரிக்கப்பட்ட உட்கணங்கள் அனைத்தையும் ஒன்று சேர்த்தால் மூலகணமானது கிடைக்கும். மேலும் அச் சிறு உட்கணங்கள் அனைத்தும் ஒன்றுக்கொன்று பொது உறுப்புகள் இல்லாதவையாகவும் இருக்கும்.

## வரையறை
*X* என்ற கணத்தின் பிரிவினை என்பது *X* இன் ஒவ்வொரு உறுப்பு *x* ம் ஒரேயொரு உட்கணத்தில் மட்டும் உள்ளவாறு பிரிக்கப்பட்ட *X* இன் வெற்றில்லா உட்கணங்களின் கணமாகும்.

பின்வரும் நிபந்தனைகளை நிறைவு செய்தால், செய்தால் மட்டுமே *P* என்ற கணம் *X* இன் பிரிவினையாக இருக்க முடியும்:
# *P* இன் உறுப்புகளில் எதுவும் வெற்றுக் கணம் இல்லை.
# *P* கணத்திலுள்ள உறுப்பு கணங்களின் ஒன்றிப்பு, *X* கணமாகும்.
# *P* கணத்திலுள்ள உறுப்பு கணங்களில் எந்த இரு கணங்களின் வெட்டும் வெற்றுக் கணம்.

கணிதக் குறியீட்டில் இந்நிபந்தனைகள்:
# \varnothing \notin P
# \bigcup P = X
# (A \in P \land B\in P \land A \neq B) \Rightarrow A \cap B = \varnothing

இங்கு \varnothing -வெற்றுக் கணம்.

*P* இன் உறுப்புகள் பிரிவினையின் *தொகுதிகள்*, *பகுதிகள்* அல்லது *சிற்றறைகள்* என அழைக்கப்படுகின்றன. *P* இன் தரம் |*X*| &minus; |*P*| (*X* முடிவுறு கணமாக இருந்தால்).

## எடுத்துக்காட்டுகள்
*ஒவ்வொரு ஓருறுப்பு கணத்திற்கும் ஒரேயொரு பிரிவினைதான் உண்டு.  
: கணம் {*x*} இன் ஒரேயொரு பிரிவினை { {*x*} }.

*வெற்றில்லா கணம் *X* இற்கு, *P* = {*X*} என்பது *X* இன் மிகஎளிய பிரிவினையாகும் (*trivial partition*).
**U* கணத்தின் ஒரு வெற்றற்ற தகு உட்கணம் *A* மற்றும் அதன் நிரப்பு கணம் இரண்டும் ({*A*, *U*&minus;*A*}) *U* இன் பிரிவினையாக அமையும்.
*{ 1, 2, 3 } கணத்திற்கு 5 பிரிவினைகள் உண்டு:
** { {1}, {2}, {3} }. இதனை 1|2|3 எனவும் எழுதலாம்.
** { {1, 2}, {3} }, அல்லது 12|3.
** { {1, 3}, {2} }, அல்லது 13|2.
** { {1}, {2, 3} }, அல்லது 1|23.
** { {1, 2, 3} }, அல்லது 123
*பின்வருபவை  { 1, 2, 3 } கணத்தின் பிரிவினைகள் அல்ல:
** { {}, {1, 3}, {2} } (இதில் ஒரு உறுப்பு வெற்றுக் கணமாக இருப்பதால்)
** { {1, 2}, {2, 3} } ( 2, ஒன்றுக்கு மேற்பட்ட பகுதிகளில் உள்ளதால்)
** { {1}, {2} } (எந்தவொரு பகுதியிலும் 3 இல்லாததால்).

## பிரிவினையும் சமான உறவும்
கணம் *X* இல் வரையறுக்கப்பட்ட சமான உறவைப் பொறுத்த சமானப் பகுதிகளின் கணம் *X* பிரிவினையாக அமையும். மறுதலையாக *P* of *X* இன் ஒரு பிரிவு *P* லிருந்து *X* இல் ஒரு சமான உறவை வரையறுக்கலாம்: 
:*x* , *y* ஆகிய இரண்டு உறுப்புகள்  *P* இன் ஒரே பகுதியில் அமைந்தால் . எனவே சமான உறவு மற்றும் பிரிவினை என்ற இரண்டு கருத்துக்களும் சமானமானவை.

## குறிப்புகள்

## மேற்கோள்கள்
*
*

பகுப்பு:கணக் கோட்பாட்டு அடிப்படை கருத்துருக்கள்
பகுப்பு:சேர்வியல்
ஏமாற்றாதே, ஏமாறாதே…! (நூல்)

**ஏமாறாதே, ஏமாற்றாதே…!** என்னும் நூல்  சுகி. சிவம் என்பவர் காலைக்கதிர், சக்தி விகடன் ஆகிய இதழ்களில் எழுதிய 33 கட்டுரைகளின் தொகுப்பு ஆகும். சமயம் குறித்தும் சந்நியாசிகள் குறித்தும் சமயவாதிகள் குறித்தும் தனக்குள்ள பார்வைகளை சுகி. சிவம் இக்கட்டுரைகளில் எழுதியிருக்கிறார். 

## உள்ளடக்கம்
# முன்னுரை
# பதிப்புரை
# சாமியார்கள் சந்தித்தால்
# மதநிலை பாதிக்கப்பட்டவர்கள்
# ஏமாற்றாதே… ஏமாறாதே…!
# இரண்டும் கெட்டானா? இரண்டும் உள்ளானா?
# ஆத்திகனா? நாத்திகனா?
#  தர்மம் நுட்பமானது…! 
# மதம் வேறு… ஆன்மிகம் வேறு …
# மனிதன் ஒரு ஜடப்பொருளா?
# சத்தியமான சந்நியாசம்
# ஶ்ரீ மாதா
# யார் துறவி?
# ‘பகவான்’ இராவணன்
# உபவாசம் வேறு; பட்டினி வேறு
# நல்ல கெட்டவர்கள்
# வேண்டாம் இந்த அகங்காரம்
# பிரச்சினையற்ற வாழ்க்கை சாத்தியமா?
# ஞானிகளைக் கண்டறியும் ஞானம்
# அவரல்லவா துறவி!
# குற்றவாளியின் தீர்ப்பு
# அந்நியச்செலவாணி வாங்கி விட்டீர்களா?
# குருபரம்பரையைக் கொண்டாடுவோம்
# பழைய படங்களா? பழைய பிணங்களா?
# கடவுள் தண்டிப்பாரா?
# என்றுமே ஏழையா?
# பொம்மையும் உண்மையும்
# உருப்பட வேண்டாமா?
# எது அதிர்ஷ்டம்? எது துரதிர்ஷ்டம்?
# பால் நினைந்து ஊட்டும் தாய்
# அண்டப்புளுகும் ஆகாசப்புளுகும்
# கடவுளை அடைவது எப்படி?
# ஸ்தூலத்தை விடு; சூட்டுமத்தைப் பிடி
# ஞானப் பதர்கள்!

பகுப்பு: 2007 தமிழ் நூல்கள்
பகுப்பு: சுகி. சிவம் நூல்கள்
பகுப்பு:கவிதா வெளியீடு நூல்கள்
கள்ளப்புலியூர்

**கள்ளப்புலியூர்**  (Kallapuliyur)  இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டம் செஞ்சி வட்டம்,  வல்லம் ஊராட்சி ஒன்றியத்தில் உள்ள கிராமம் ஆகும்.. 
## பெயர்க்காரணம்
செஞ்சியிலிருந்து பென்னகர் வழியாக 16 கி.மீ தொலைவிலும் வளத்தி வழியாக 22 கி.மீ தொலைவிலும் இவ்வூர் அமைந்துள்ளது. முற்காலத்தில் இவ்வூர் காடுகள் நிறைந்த பகுதியாக இருந்ததால் கள்ளப்புலியூர் என்ற பெயர் வந்தது என்பதும், இவ்வூரில் களவுத்தொழில் செய்வோர் மிகுந்திருந்ததால் இப்பெயர் வந்தது என்பதும் மரபுவழிச் செய்தியாக நிலவுகிறது.

## இவ்வூரின் சிறப்பு
இங்கு மிகவும் பழமைவாய்ந்த சிவன் கோயில் ஒன்று உள்ளது. அதன் எதிராக சமணர்கள் வழிபடும் பார்சுவநாதர் கோயில் ஒன்றும் உள்ளது. மேலும் செல்லியம்மன், துலுக்கானத்து அம்மன், சிறைமீட்டாள் அம்மன் என்று பல அம்மன் கோயில்களை அமைத்து இவ்வூர் மக்கள் வணங்கி வருகின்றனர். பறையர், நாயுடு, சமணர், நாவிதர், வண்ணார், செட்டியார், வன்னியர் ஆகிய சமூகத்தைச் சேர்ந்த 1500 க்கும் மேற்பட்ட மக்கள் வாழ்ந்து வருகின்றனர். கல்வியறிவில் பின்தங்கிக்கிடந்த இவ்வூரில் கல்வி விழிப்புணர்வு தற்போது அதிகமாகக் காணப்படுகிறது.
## மேற்கோள்கள்

## வெளி இணைப்புகள்
* http://www.indiamapia.com/Viluppuram/Kallapuliyur.html
*http://www.onefivenine.com/india/villages/Villupuram/Vallam/Kallapuliyur
*http://dinamani.com/tamilnadu/article1139389.ece?service=print
*http://www.jainworld.com/jaintemples/tamilnadu-kallapuliyur.asp 

பகுப்பு:விழுப்புரம் மாவட்டத்திலுள்ள கிராமங்கள்
சிவலிங்கம் சிவானந்தன்

பேராசிரியர் **சிவலிங்கம் சிவானந்தன்** (*Sivalingam Sivananthan*) என்பவர் அமெரிக்கத் தமிழரும், கல்விமானும், அறிவியலாளரும், தொழிலதிபரும், சிகாகோ இலினொய் பல்கலைக்கழகத்தின் நுண்ணியற்பியல் ஆய்வுக்கூடத்தின் பணிப்பாளரும் ஆவார்.

## ஆரம்ப வாழ்வும் குடும்பமும்
இலங்கையின் வடக்கே யாழ்ப்பாண மாவட்டத்தில் சாவகச்சேரி நகருக்கு அருகே மட்டுவில் என்ற கிராமத்தில் ஆசிரியர்களான சிவலிங்கம், பாக்கியம் ஆகியோரின் ஒன்பது பிள்ளைகளில் ஆறாவதாகப் பிறந்தவர் சிவானந்தன். தந்தை வல்வெட்டித்துறையைப் பிறப்பிடமாகக் கொன்ட ஓர் தமிழாசிரியர். தாய் அறிவியல், சமய ஆசிரியை. மட்டுவில் சரசுவதி மகா வித்தியாலயம், சாவகச்சேரி ட்ரிபேர்க் கல்லூரி, யாழ்ப்பாணம் இந்துக் கல்லூரி (1968-75) ஆகிய பாடசாலைகளில் ஆரம்ப, இடைநிலைக் கல்வியைக் கற்றார். பாடசாலைப் படிப்பை முடித்த பின்னர் 1976 ஆம் ஆண்டில் பேராதனைப் பல்கலைக்கழகத்தில் அறிவியல் துறையில் பட்டப் படிப்பிக்காக சேர்ந்தார். 1980 ஆம் ஆண்டில் இயற்பியலில் இளநிலைப் பட்டம் பெற்று வெளியேறினார்.

## பணி
பட்டம் பெற்ற பின்னர் சிவானந்தன் மட்டக்களப்பு பல்கலைக்கழகக் கல்லூரியில் இயற்பியலில் உதவி-விரிவுரையாளராகப் பணியாற்றினார். 1982 ஆம் ஆண்டில் பட்டப்பின்படிப்புக்காக சிகாகோ இலினொய் பல்கலைக்கழகத்தில் சேர்ந்தார். 1985 ஆம் ஆண்டில் இயற்பியலில் முதுநிலைப் பட்டமும், அதே பல்கலைக்கழகத்தில் 1988 ஆம் ஆண்டில் முனைவர் பட்டமும் பெற்றார். தற்போது இவர் இப்பல்கலைக்கழகத்தில் இயற்பியல் துறையில் பேராசிரியராகவும், நுண்ணியற்பியல் ஆய்வுக்கூடத்தில் பணிப்பாளராகவும் பணியாற்றுகிறார்.

1998 ஆம் ஆண்டில் சிவானந்தன் வணிகத் துறையில் காலடி வைத்தார். எப்பிர் டெக்னொலொஜீசு (EPIR Technologies Inc.) என்ற நிறுவனத்தை ஆரம்பித்தார். இலினொய், பொலிங்புரூக் என்ற இடத்தில் சிவானந்தன் ஆய்வுக்கூடம் (Sivananthan Laboratories Inc.) என்ற பெயரில் சொந்த ஆய்வுக்கூடம் ஒன்றையும் நிறுவி நடத்தி வருகிறார்.

## விருதுகள்
2013 மே மாதத்தில் அமெரிக்காவின் வெள்ளை மாளிகை இவருக்கு "மாற்றத்துக்கான சாதனையாளர்" ("Champion of Change") விருது வழங்கியது. அமெரிக்காவில் வேலைவாய்ப்புக்களை உருவாக்கி, பொருளாதார வளர்ச்சிக்கு உதவும் புலம்பெயர் தொழில்முனைவர்களுக்கும், புதிய கண்டுபிடிப்பாளர்களுக்குமான பிரிவில், பேராசிரியர் சிவானந்தனுக்கு இருளை ஊடுருவிப் பார்க்கக்கூடிய (Night Vision) தொழில்நுட்பத்தை மேம்படுத்தியமைத்தமைக்காக இந்த விருது வழங்கப்பட்டிருக்கிறது.

## மேற்கோள்கள்

## வெளி இணைப்புகள்
* 
* 

பகுப்பு:யாழ்ப்பாண மாவட்ட மக்கள்
பகுப்பு:இலங்கையின் கல்விமான்கள்
பகுப்பு:அமெரிக்கத் தமிழர்
பகுப்பு:தமிழ் அறிவியலாளர்கள்
பகுப்பு:வாழும் மக்கள்
பகுப்பு:இலங்கைத் தமிழ்த் தொழிலதிபர்கள்
பகுப்பு:அமெரிக்கத் தொழிலதிபர்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:அமெரிக்க இலங்கையர்கள்
திருமூலர் ஞானம்

**திருமூலர் ஞானம்**  என்னும் நூல் 'சித்தர் கோவை'யில் சேர்க்கப்பட்டுள்ள ஒரு நூல். 16 ஆம் நூற்றாண்டில் தோன்றியது. திருமந்திரம் இயற்றிய திருமூலர் 5 ஆம் நூற்றாண்டில் வாழ்ந்தவர். இந்தத் திருமூலர் காலத்தால் சுமார் ஆயிரம் ஆண்டுகளுக்கு மேல் பிற்பட்டவர். அந்தாதியாக வரும் 11 பாடல்கள் இதில் உள்ளன. இதன் ஒவ்வொரு பாடலிலும் 'மூலம்' என்னும் சொல் வருகிறது. இறுதிப் பாடலில் 'திருமூலர்' என்னும் பெயரும் வருகிறது. இதனால் இந்த நூலுக்கு இந்தப் பெயரைச் சூட்டிவிட்டனர். 

பிரணவம், ஓங்காரம் மந்திரம் பற்றிய குறிப்புகள் இந்த நூலில் உள்ளன. இதன் பாடல் ஒன்று - எடுத்துக்காட்டு

மேவியதோர் சற்குருவின் பாதம் தன்னை
:மெய்ஞ்ஞானம் என்று அதனை மேவிக் கொண்டு
ஆவி உடல் காயம் எல்லாம் அறிந்து பார்த்து
:அத்தனார் வடிவம் என்றே அறிந்து கொண்டு
பாவனையுள் ஆனதெல்லாம் விட்டு நீங்கிப்
:பகல் இரவு அற்று இடத்தே கருத்தை வைத்துச்
சீவனையும் சிவன் தனையும் ஒன்றாய்த் தானே
:திருமூலர் பாதம் என்றே திடமாய்க் காணே.
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
மங்கலான பெட்டி

thumb|மங்கலான பெட்டி
ஒளிப்படத்துறையில் **மங்கலான பெட்டி** (*matte box*) ஆனது மிகவும் பயன்படுத்தப்படுகிறது. ஒளிப்படக்கருவியினுள் வரும் தேவையற்ற சூரிய ஒளிக்கற்றைகள் அல்லது செயற்கை ஒளிக்கற்றைகளைத் தடுப்பதற்காக இது பயன்படுகிறது. மங்கலான பெட்டி லென்சின்  முற்பாகத்தினுள் பொருத்தப்படும். இக்கருவியில் காணப்படும் கதவுகள் போன்ற திறந்து மூடக்கூடிய பகுதி மூலமாக ஒளி உட்செல்லும் அளவைக் கட்டுப்படுத்தலாம்.

## மேற்கோள்கள்

பகுப்பு:ஒளிப்படக்கருவி உபகரணங்கள்
மையநோக்கு விசை

**மையநோக்கு விசை** (*centripetal force*) என்பது ஒரு பொருளை வளைந்த பாதையில் பயணிக்க வைக்கும் விசையாகும். அதன் திசை எப்பொழுதும் பொருளின் திசைவேகத்திற்கு செங்குத்தானதாகவும் அக்கணத்தில் வளைவுப் பாதையின் மையத்தை நோக்கிச் செல்வதாகவும்  இருக்கும். மையநோக்கு விசையே வட்ட இயக்கத்திற்கு காரணமாகும்.

எளிமையாக கூறுவதாயின் மையநோக்கு விசையென்பது சீரான வேகத்தில் இயங்கும் பொருளை வட்டப்பாதையில் வைத்திருக்கும் அதன் ஆரத்தின் வழியே வட்டத்தின் மையத்தினை நோக்கியிருக்கும் விசை எனலாம்.

## சமன்பாடு
வளைவின் ஆரை *r* ஆக இருக்கும் பாதையில் *v* எனும் தொடுகோட்டு வேகத்துடன் இயங்கும் *m* நிறையுள்ள பொருளின் மீது செயல்படும் மையநோக்கு விசை:

:F = ma_c = \frac{m v^2}{r}

இங்கு a_c  மையநோக்கு முடுக்கம்.

இவ்விசை வட்டத்தின் மையம் பற்றிய கோணவேகம் *ω* சார்பாக இவ்வாறு எழுதப்படலாம்:

:F = m r \omega^2. \,

ஒர் சுழற்சிக்கான கால அளவு *T*யைக் கொண்டு சமன்பாட்டைப் பின்வருமாறு எழுதலாம்:

:F = m r \frac{4\pi^2}{T^2}.

## மையநோக்கு விசைக்கான மூலங்கள்
ஒரு கோளைச் சுற்றி வரும் செயற்கைக்கோளிற்கு மையநோக்குவிசை அக்கோளின் ஈர்ப்பு விசையால் வழங்கப்படுகிறது.

கயிற்றில் கட்டி கிடைத்தளத்தில் சுழற்றப்படும் பொருளுக்கான மையநோக்கு விசை அக்கயிற்றின் இழுவையால் வழங்கப்படுகிறது.

## மேற்கோள்களும் குறிப்புகளும்


பகுப்பு:விசை
பகுப்பு:விசைகள்
பகுப்பு:சுழற்சி
குடும்பிமலை

**குடும்பிமலை** மட்டக்களப்பு மாவட்டத்தின் மேற்கில் அமைந்துள்ள ஓர் பிரதேசமாகும். இப்பகுதி அடர்ந்த காடுகளும் மலைக் குன்றுகளையும் உடையது. பொலன்னறுவை மாவட்டத்தின் எல்லைக்கு அருகில் இப்பகுதி அமைந்துள்ளது. இங்குள்ள சனத்தொகை 1,261 ஆகும். 

இங்குள்ள குன்று குடுமி வடிவில் காணப்படுவதால் இப்பகுதி குடும்பிமலை எனப் பெயர் பெற்றதென்பர். பிரித்தானியர் காலத்தில் இக்குன்று பாரன் தொப்பி (Baron's Cap) என அழைக்கப்பட்டது. மட்டக்களப்பு மாவட்டத்தின் தனிக்குன்றாக குடும்பிமலை காணப்படுவதுடன், மட்டக்களப்பு மாவட்டத்தின் உயரமான  மலைச் சிகரமாக ஏறாவூர் பற்று பிரதேச செயலாளர் பிரிவினுள் அமைந்த தொப்பிக்கல் மலையின் லிண்டகல எனும் சிகரம் காணப்படுகின்றது. 

## இதனையும் பார்க்க
* குடும்பிமலைச் சண்டை

## மேற்கோள்கள்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
திருவருட்பயன், நிரம்ப அழகிய தேசிகர் உரை

**திருவருட்பயன், நிரம்ப அழகிய தேசிகர் உரை**  நூல் 16 ஆம் நூற்றாண்டில் தோன்றியது. திருவருட்பயன் என்னும் நூலுக்கு எழுதப்பட்டுள்ள உரைநூல் இது. இந்த உரையை எழுதியவர் நிரம்ப அழகிய தேசிகர். உரை தொடங்கும்போது ஒரு காப்புச் செய்யுளுடன் தொடங்குகிறது.
அத்துடன் இவரே தன்னைப் பற்றியும், உரைநூலைப் பற்றியும் அறிமுகம் செய்துகொள்ளும் சிறப்புப் பாயிரப் பாடல் ஒன்றும் உள்ளது.

இந்த உரையுடன் இந்த உரைநூலுக்குப் பின்னர் தோன்றிய 'வேலப்ப பண்டாரம் பதவுரையும் சிந்தனையுரையும்' என்னும் பகுதியும் சேர்த்து நூல் வெளியாகியுள்ளது. மற்றும் வெள்ளை வாரணர் விளக்கத்தோடு கூடிய பதிப்பும் வெளிவந்துள்ளது.
## உரை தரும் குறிப்புகள்
* சிவபெருமானின் ஐந்தொழில்களைத் தமிழ்ச்சொறகளால் குறிப்பிடுகிறார் - படைப்பு, நிலை, ஈறு, மறைப்பு, அருள்
* சங்கரன் வடமொழி விளக்கம் - சம் = சுகம், கரம் = பண்ணுவான். இரண்டும் புணர்ந்து சங்கரன் என நின்றது.
* ஒருபொருட்கிளவி - பசு, உயிர், சேதனன், புற்கலன், சீவன், அணு, வியாபகன், ஆன்மா
திருவருட்பயன் குறள் வெண்பாவால் ஆன நூல். இந்தக் குறளால் இன்னது சொல்லப்பட்டது என்று ஒவ்வொரு குறளுக்கும் இந்த உரையானது விளக்கம் தருகிறது.

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
பகுப்பு:வெண்பா
யாழ்ப்பாணக் கல்லூரி

**யாழ்ப்பாணக் கல்லூரி** (*Jaffna College*) இலங்கையின் வடக்கே வட்டுக்கோட்டை என்ற ஊரில் அமைந்துள்ள ஒரு தனியார் பாடசாலை ஆகும். அமெரிக்க கிறிஸ்தவ மறைப்பணியாளர்களால் 1823 ஆம் ஆண்டில் உருவாக்கப்பட்ட பட்டிக்கோட்டா மதப்பள்ளி 1867 ஆம் ஆண்டில் யாழ்ப்பாணக் கல்லூரியாக மாற்றப்பட்டது.

## வரலாறு
1816 ஆம் ஆண்டில் அமெரிக்க இலங்கை மிசன் யாழ்ப்பாணத்தில் ஆரம்பிக்கப்பட்டது. யாழ்ப்பாணக் குடாநாட்டின் பல பகுதிகளில் ஆரம்பிக்கப்பட்ட இதன் கிளைகளில் ஒன்று வட்டுக்கோட்டையிலும் நிறுவப்பட்டது. அமெரிக்க மிசன் யாழ்ப்பாணத்தில் பாடசாலைகளை ஆரம்பித்து நடத்தியது. இவ்வகையில் முதன் முதலாக தெல்லிப்பழையில் "பொதுச் சுயாதீனப் பள்ளிக்கூடம்" (யூனியன் கல்லூரி ஆரம்பிக்கப்பட்டது. குடாநாட்டில் உள்ள திறமை வாய்ந்த ஆண் பிள்ளைகளுக்கென வட்டுக்கோட்டையில் 1823 ஆம் ஆண்டில் பட்டிக்கோட்டா மதப்பள்ளி (Batticotta Seminary) நிறுவப்பட்டது. இதன் அதிபராக டானியல் புவர் (danial poor) என்பவர் இருந்தார். இம்மதப்பள்ளி அங்கு சேர்க்கப்படும் மாணவர்களை கிறித்துவத்துக்கு மதம் மாற்றுவதையே முக்கிய நோக்காகக் கொண்டு ஆரம்பிக்கப்பட்டது. ஆனாலும், பெரும்பாலான மாணவர்கள் தமது இந்து சமய நம்பிக்கையையே கடைப்பிடித்து வந்தனர். இதனை அடுத்து 1855 ஆம் ஆண்டில் இம்மதப்பள்ளி மூடப்பட்டது.

பட்டிக்கோட்டா மதப்பள்ளியின் பழைய மாணவர்களும், உள்ளூர் கிறித்தவர்களும் இப்பள்ளியை மீளத் திறக்க வேண்டும் எனக் கோரிக்கை விட்டதை அடுத்து 1872 சூலை 3 இல் இக்கல்லூரி யாழ்ப்பாணக் கல்லூரி என்ற பெயரில் மீளவும் பழைய கட்டடத்திலேயே ஆரம்பிக்கப்பட்டது.

## பழைய மாணவர்கள்
* அலன் ஆபிரகாம் - வானியலாளர்
* க. பாலசிங்கம் – இலங்கை சட்டவாக்கப் பேரவை உறுப்பினர்
* வைத்திலிங்கம் துரைசுவாமி – இலங்கை அரசாங்க சபை சபாநாயகர்
* அ. வைத்திலிங்கம், அரசியல்வாதி, கல்விமான்
* ஹண்டி பேரின்பநாயகம், கல்விமான், அரசியல்வாதி
* கா. இந்திரபாலா - பேராசிரியர்
* எஸ். ஆர். கனகநாயகம் – செனட்டர்
* பி. நாகலிங்கம் – செனட்டர்
* எஸ். ஏ. ரகீம் – மன்னார் நாடாளுமன்ற உறுப்பினர்
* சுப்பிரமணியம் சிவநாயகம் - பத்திரிகையாளர்
* க. துரைரத்தினம் – பருத்தித்துறை நாடாளுமன்ற உறுப்பினர்
* சா. ஜே. வே. செல்வநாயகம், அரசியல்வாதி, வழக்கறிஞர்
* ஆணல்ட் சதாசிவம்பிள்ளை - தமிழறிஞர், தமிழாசிரியர்
* சீலன் கதிர்காமர் - வரலாற்றாளர்

## இவற்றையும் பார்க்க
* உடுவில் மகளிர் கல்லூரி

## படக் காட்சியகம்

## மேற்கோள்கள்

## வெளி இணைப்புகள்
* Tamil Canadian – Jaffna College, product of a liberal view of Christian evangelism 
* Flickr – Jaffna College
* US Ambassador visits Uduvil Girls school, Jaffna College, and Manipay Green Memorial Hospital. Promises assistance 
* London Alumni Gathering 

பகுப்பு:வட்டுக்கோட்டை

பகுப்பு:யாழ்ப்பாண மாவட்டப் பாடசாலைகள்
பகுப்பு:அமெரிக்க இலங்கை மறைப்பணி
கதிரியக்கத் தொடர்

அணுக்கருவியலில், **கதிரியக்கத் தொடர்** (*radioactive series* அல்லது *decay chain*) என்பது கதிரியக்கம் காரணமாகப் புதிதாகத் தோன்றும் சேய்த் தனிமமும் நிலையற்றதாக இருக்குமாயின் அதுவும் கதிரியக்கச் சிதைவிற்கு உள்ளாகித் தொடர் தேய்விற்கு உள்ளாகும் நிகழ்வு ஆகும். இவ்வாறே நிலையான தனிமம் தோற்றுவிக்கப்படும் வரை கதிரியக்கம் தொடரும். இந்நிகழ்வில் தோன்றும் ஓரிடத்தான்கள் (ஐசோடோப்பு) அனைத்தும் ஒரு கதிரியக்கத் தொடர் அல்லது ஒரு கதிரியக்கக் குடும்பம் எனப்படுகிறது.
 ஒரு *தாய் ஓரிடத்தான்* தேய்ந்து *சேய் ஓரிடத்தான்* ஆகின்றது. இந்த சேய் ஒரு நிலையான தனிமமாகவும் இருக்கலாம், அல்லது இது மேலும் தேய்ந்து அதனது சேய் ஓரிடத்தானாக மாறவும் முடியும். ஒரு சேய் ஓரிடத்தானில் இருந்து உருவாகும் ஓரிடத்தான் *பெயர்த்தி ஓரிடத்தான்" (*granddaughter isotope*) என அழைக்கப்படுகிறது..*
கதிரியக்கத் தோரியத் தொடரில் 90 தோரியம் 232 இல் (232Th) தொடங்கி, காரீய ஐசோடோப்பான காரியம் 208 (208Pb.) உடன் முடிவடைகிறது. இதுபோல் யுரேனியத் தொடரும் ஆக்டினியத் தொடரும் நெப்டூனியம் தொடரும் உள்ளது.

யுரேனியம்  238 கதிரிக்கத் தொடர்-
{| class="wikitable"

இது போல் தோரியம் தொடரை அடியில் காட்டி இருப்பது போல் குறிக்கலாம் 90 தோ232.

மேலும் கதிரியக்க அக்டீனியத் தொடரும் உள்ளது 92 அக் 235 .உள்ளது

## மேற்கோள்கள்

பகுப்பு:கதிரியக்கம்
ஐசான் (வால்வெள்ளி)

**சி/2012 எசு1** (C/2012 S1, ISON) அல்லது **ஐசான் வால்வெள்ளி** என்பது சூரியனைச் சுற்றிவரும் ஒரு வால்வெள்ளியாகும். இது  2012 செப்டம்பர் 21 அன்று பெலருசைச் சேர்ந்த வித்தாலி நெவ்ஸ்கி, உருசியாவைச் சேர்ந்த ஆர்த்தியோம் நோவிசோனக் ஆகியோரால் கண்டறியப்பட்டது. இந்த கண்டுபிடிப்பிற்கு பன்னாட்டு அறிவியல் ஓளிமப் பிணையத்தில் உள்ள 0.4 மீட்டர் (16") பிரதிபலிப்பு தொலைநோக்கி பயன்படுத்தப்பட்டது. இதன் உட்கரு 5 கிலோமீட்டர் (3.1 மைல்) விட்டமுடையது என கணிக்கப்பட்டுள்ளது.

## பெயர்க் காரணம்
இவ் வால்வெள்ளிC/2012 S1, ISON என்று பெயர் பெற காரணம் உண்டு.

## சிறப்பம்சங்கள்
சூரிய மண்டலத்துக்கு அடுத்துள்ள **ஊர்ட்** எனும் மேகப் பகுதியில் இருந்து இவ்வால்வெள்ளி  வருகிறது.கடந்த 200 ஆண்டுகளில் பூமி கண்ட வால்வெள்ளிகள் யாவும்  மீண்டும் மீண்டும் சூரியனையே சுற்றி வருபவை ஆகும். ஆனால் முதன்முறையாக சூரியனை நோக்கி வருகிறது இவ்வால்வெள்ளி.. மேலும் 'ஊர்ட்' மேகப் பகுதியில் இருந்து வரும் இந்த வால்நட்சத்திரம் சூரிய குடும்பம் தோன்றியபோது உருவானது.
அதனால் அது சூரியக் குடும்பம் தோன்றிய காலத்தில் உள்ள தகவல்களைப் பத்திரமாக வைத்திருக்கும். அதன் மூலம் உலகம் தோன்றியதைப் பற்றி மேலும் புதிய ஆய்வுகளை முன்னெடுக்க உதவும்.
## சூரியனை கடந்து செல்லுதல்
இது சூரியனை மிக நெருக்கமாகக் கடந்து செல்ல முயன்ற நிலையில், 28 நவம்பர் 2013 அன்று சூரிய ஈர்ப்பு விசையின் காரணமாக , கரு சிதைக்கப்பட்டு 2000 டிகிரி செல்சியஸ் வெப்பத்தில் உருகி ஆவியாகி நீரோடை போலச் சென்று மறைந்துவிட்டது. . இருப்பினும் இதன் சில பாகங்கள் இன்னும் அழியாமல் இருக்கக்கூடும் எனவும் சிலர் நம்பிக்கை தெரிவித்துள்ளனர்.
அமெரிக்காவின் நாசா ஆய்வுமையத்தின் சோஹோ லாஸ்கோ சி2 மற்றும் சி3 போன்ற தொலைநோக்கியில் பதிவான 76 படங்களில் உள்ளபடி ஐசானின் சிறிய தூசி மண்டலத் துண்டு சூரியனில் மோதியது போக மிச்சம் வளிமண்டலத்தில் மிதப்பதாக நம்பப்படுகிறது.

## மேற்கோள்கள்

## வெளி இணைப்புகள்

*The NASA Comet ISON Observing Campaign at Sungrazing Comets
*C/2012 S1 (ISON) at the JPL Small-Body Database Browser (interactive)
*C/2012 S1 (ISON)  at Cometography.com
*C/2012 S1 (ISON) at Aerith.net

பகுப்பு:வால்வெள்ளிகள்
குதிரைத் திறன்

**குதிரைத்திறன்** (*Horsepower; hp*) அல்லது **குதிரை வலு** எனப்படுவது ஆற்றலை ஓரலகு நேரத்தில் செலவிடும் திறனை அளக்கும் திறனலகுகளில் வழக்கமாகப் பயன்படும் ஓர் ஓலகு ஆகும். பொதுவாக, மின்னியக்கி போன்றவற்றின் திறனனை அளக்கவும், தானுந்து, பேருந்து, மகிழுந்து போன்ற உந்து இயந்திரங்களின் திறனையும் அளக்க குதிரைத்திறன் என்ற அலகு பயன்படுகின்றது. இதைச் சுருக்கமாக HP என்றும் கூறப்படுகின்றது.

1 HP என்பது 746 வாட்டுகள் (0.746 கிலோ வாட்டுகள் (KW)) என்ற மின்திறன் அளவிற்குச் சமம். சில மோட்டார்களில் கெச்.பி அளவு குறிப்பிடப்படாமல் கிலோவாட்டுகள் அளவு குறிப்பிடப்பட்டிருக்கும். எடுத்துக்காட்டாக ஒரு நீரேற்றி (எக்கி அல்லது பம்பு மோட்டார்) 0.75 கிலோ வாட்டுகள் (KW) எனில் அது ஒரு குதிரைத்திறனுக்குச் (1 HP) சமம் ஆகும்.

சிறிய அளவில் இருந்து மிகப் பெரிய அளவு வரை பல அளவுகளில் ஒன்றுக்கு குறைவான கெச்.பி (HP) முதல் ஆயிரக்கணக்கான கெச்.பி (HP) வரையுள்ள மோட்டார்களும் இயந்திரங்களும் பயன்படுத்தப்படுகின்றன. ஒன்றும் ஒன்றுக்கு குறைவான கெச்.பி (HP)யும் உடைய மோட்டார்களுக்கு "பின்ன அளவு குதிரைத்திறன்  மோட்டார்" (Fractional Motor) என்று பெயர். ஒன்றுக்கு குறைவான எண்களை பின்னம் (Fraction) என்று சொல்வதால் இப்பெயர் வழக்கத்தில் உள்ளது. மின்விசிறி, மிக்ஃசி, மின் ஆட்டுக்கல்கள், குளிர்ப்பெட்டி (ரெஃப்ரிஜிரேட்டர்), காற்றுப்பதனிகள், வீட்டு கிணற்றில் அமைக்கப்படும் நீரேற்றிகள் போன்றவைகளில் "பின்ன குதிரை சக்தி மோட்டார் " (Fractional Motor) தான் இருக்குமென்றாலும் தேவையைப் பொறுத்து அவை வெவ்வேறு வகையைச் சேர்ந்ததாக இருக்கும்.

ஒரு 5 கெச்.பி (HP) மோட்டார் எவ்வளவு திறன் தரும் என்பதை கணக்கிட 5*746 ஐ பெருக்கக் கிடைக்கும் 3730 வாட்டுகள் (Watts) மதிப்பு தான் 5 கெச்.பி (HP) மோட்டாரின் திறன் ஆகும். இதை கிலோ வாட்டுகளில் (KW) பெறவேண்டும் என்றால் 1000ல் வகுக்க வேண்டும் (3730/1000) வகுத்துக் கிடைக்கும் மதிப்பு 3.73 கிலோ வாட்டுகள் (KW) ஆகும்.

## மேற்கோள்கள்

## வெளி இணைப்புகள்

* How Much Horsepower Does a Horse Have?
* How Stuff Works: Horsepower

பகுப்பு:பிரித்தானிய அலகுகள்
பகுப்பு:திறன் அலகுகள்
சென்சௌ 2

சென்சௌ 2 ஜனவரி 9, 2001, அன்று விண்வெளியில் ஏவப்பட்டது. இது இரண்டாவது மனிதர் ஏறிச்செல்லாத சீன விண்வெளிக்கலம். இந்த விண்வெளிக்கலம் உயிருக்குத் தேவையான சாதனங்களையும், அவசரகால வெளியேற்ற முறைகளையும் கொண்டிருந்தன. இதில் குரங்கு, நாய், முயல் மூன்றும் அனுப்பி வைக்கப்பட்டன.  பூமியை 7 நாள்கள் சுற்றி வந்த பின், ஜனவரி 18, 2001, 11.22 உலக நேரத்தின் படி, மத்திய மங்கோலியாவில் தரை இறங்கியது.

பகுப்பு:சீன விண்வெளித் திட்டங்கள்
எஸ். ஏ. ரகீம்

**செய்யது அப்துல் ரகீம்** (*Seyadu Abdul Raheem*, 9 ஆகத்து 1921 - 1989) இலங்கை அரசியல்வாதியும், நாடாளுமன்ற உறுப்பினரும் ஆவார்.

## ஆரம்ப வாழ்க்கை
ரகீம் 1921 ஆகத்து 9 இல் பிறந்தார். ஆரம்பக் கல்வியை மன்னார் புனித சேவியர் ஆண்கள் கல்லூரியிலும், இடைநிலைக் கல்வியை யாழ்ப்பாணம் மத்திய கல்லூரியிலும், யாழ்ப்பாணக் கல்லூரியிலும் கற்றார்.

## அரசியலில்
ரகீம் 1960 ஆம் ஆண்டில் அரசியலில் நுழைந்தார். 1962 முதல் 1972 வரை மன்னார் நகரசபைத் தலைவராகப் பணியாற்றினார். 1970 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக மன்னார் தொகுதியில் இலங்கைத் தமிழரசுக் கட்சியின் வேட்பாளர் வி. ஏ. அழகக்கோனிடம் 69 வாக்குகள் வித்தியாசத்தில் தோற்றார். அழகக்கோன் 1973 நவம்பர் 25 இல் இறந்ததை அடுத்து 1974 பெப்ரவரி 25 இடம்பெற்ற இடைத்தேர்தலில் 75 அதிகப்படியான வாக்குகளால் தமிழரசுக் கட்சி வேட்பாளர் செபமாலை ஜோன் மார்க் என்பவரை வெற்றி பெற்று நாடாளுமன்றம் சென்றார். 1977 இல் நடந்த தேர்தலில் இவர் போட்டியிடவில்லை.

## அரசியலின் பின்னர்
அரசியலில் இருந்து ஓய்வெடுத்த பின்னர் ரகீம் 1978 ஆம் ஆண்டில் கென்யாவுக்கான இலங்கைத் தூதுவராக நியமிக்கப்பட்டார். அனைத்திலங்கை முஸ்லிம் லீக் அமைப்பின் பிரதித் தலைவராகவும், நெற்சந்தைப்படுத்தல் திணைக்களத்தின் பிரதித் தலைவராகவும் இவர் பணியாற்றியுள்ளார். 1989 ஆம் ஆண்டில் காலமானார்.

## மேற்கோள்கள்

பகுப்பு:1921 பிறப்புகள்
பகுப்பு:1989 இறப்புகள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:மன்னார் மாவட்ட நபர்கள்
பகுப்பு:இலங்கை அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை முசுலிம்கள்
பகுப்பு:யாழ்ப்பாணக் கல்லூரி பழைய மாணவர்கள்
பகுப்பு:யாழ்ப்பாணம் மத்திய கல்லூரி பழைய மாணவர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
சென்சௌ 3

சென்சௌ 3 மார்ச் 25, 2002, அன்று விண்வெளியில் ஏவப்பட்டது. இது முன்றாவது மனிதர் ஏற்றிச்செல்லாத சீன விண்வெளிக்கலம்.  இந்த விண்வெளிக்கலத்தில் உயிருக்கு தேவையான சாதனங்களும், அவசரகால வெளியேற்ற முறைகளையும் கொண்டிருந்தன.   பூமியை 6 நாள்கள் 18 மணி நேரம் 107 முறை பூமியை வலம் வந்த பின், ஏப்ரல் 1, 2002, 8:51 உலக நேரத்தின் படி, உள் மங்கோலியாவில் தரை இறங்கியது.

பகுப்பு:சீன விண்வெளித் திட்டங்கள்
சென்சௌ 4

சென்சௌ 4 டிசம்பர் 29, 2002, அன்று 16.40க்கு விண்வெளியில் ஏவப்பட்டது. இது நான்காவது மனிதர் ஏற்றிச்செல்லாத சீன விண்வெளிக்கலம்.  இந்த விண்வெளிக்கலத்தில் இரண்டு போலி மனிதர்கள் உயிருக்கு தேவையான சாதனங்களை சரி பார்க்க பயன்படுத்தப்பட்டனர். பூமியை 6 நாள்கள் 18 மணி நேரம் 108 முறை பூமியை வலம் வந்த பின், ஜனவரி 5, 2003, 11.16 உலக நேரத்தின் படி, உள் மங்கோலியாவில் தரை இறங்கியது.

பகுப்பு:சீன விண்வெளித் திட்டங்கள்